Tatoeba sentences — language code: ina
A isto se summa le manco de stimulo al carriera de Litteras, que aborta talentos o les dirige verso areas plus lucrative.
Le comparation inter linguas es de grande importantia pro le recerca.
Per medio del comparation inter idiomas distante como greco, latino, persa, sanskrito, slavonico e linguas celtic e germanic, le linguistas poteva perciper lor parentage e formular le hypothese de un ancestre commun, le indoeuropeo.
Le successo del methodo historico-comparative resultava in le construction de un arbore genealogic del linguas indoeuropee e, per un travalio taxonomic simile a lo de zoologos e botanicos, de altere familias linguistic.
Assi como le comparation inter vocabularios e structuras grammatical documentate permitte reconstruer le phonologia, lexico e grammatica del indoeuropeo, mesmo que illo non esseva jammais registrate (on lo parlava ante que le scriptura esseva inventate), le mesme procedura ha essite applicate a altere familias in cerca de lor protolinguas.
Plus, on face ja le comparation inter iste protolinguas in cerca de stagios plus e plus ancian a fin de, forsan, discoperir le prime lingua del specie human.
Ultra le perspectiva philogenetic e evolutionari, le comparation linguistic permitte tamben classificar typologicamente le linguas.
Wilhelm von Humboldt divide le linguas in isolantes, agglutinantes e inflexives.
A partir del confrontation de characteristicas grammatical, il es possibile identificar certe tractos universal, presente in tote le linguas, comprender le functionamento del linguage human e trovar un sorta de grammatica universal, como propone Noam Chomsky.
Le conjuncto de characteristicas inherente a tote le linguas, surtoto a celles sin parentage, esserea associate al modo como nostre cerebro processa le linguage.
Le linguistica comparate presta servicio a studios interdisciplinari e recercas in le frontiera inter scientias human e biologic.
On pote dicer que le portugese es plus simple que certe linguas slave que ha inflexiones pro casos e pro numero dual.
Le portugese es plus complexe que le svedese e le malayo, ambes con minus inflexiones. In su modalitate culte, illo es plus complexe que altere linguas romanic, que a lor torno es plus complexe que le linguas germanic.
Le mantra de que le germano es complexissime con su casos, inversiones syntactic e parolas kilometric non se confirma.
Il non es solo un question de contar quante regulas existe, ma de analysar lor generalitate e previsibilitate.
Le syntaxe german pote parer exotic a qui es habituate al ordine subjecto-verbo-objecto, ma iste rigiditate offere securitate: un vice apprehendite, iste regulas jammais cambia.
Linguas offerente un major maleabilitate syntactic sembla plus “democratic”, ma in practica su constructiones se basa sur costumes cuje apprehension demanda un longe conviventia con parlatores native.
Le francese esseva le lingua diplomatic e per ille ration illo esseva inseniate in le scholas.
Io studiava francese durante sex annos in le schola e mi universitate preparava professores in lingua francese, anglese e german.